ประวัติหมู่บ้านบ่อกรุ

media type="youtube" key="xlJHhUg6th4" width="339" height="280" align="center"

**ประวัติหมู่บ้านบ่อกรุ**
หมู่บ้านบ่อกรุ เป็นหมู่บ้านเก่าแก่หมู่บ้านหนึ่งราษฎรส่วนใหญ่เป็นชนชาว ลาวครั่งที่อพยบมาจากหมู่บ้าน หนองเหียงใหญ่ ปัจจุบันอยู่เขต อำเภอเล่าขวัญ จังหวัดกาญจนบุรี มาตั้งบ้านเรือนขึ้นและได้อาศัยน้ำกินใช้ลำห้วยกุดเข้ ลำห้วยกุดเข้มีน้ำไหลตลอดปีไม่ยอมแห้งสภาพป่าแต่ก่อนข้างทางมีสัตว์ร้ายนานาชนิด อาจทำอันตรายกับชาวบ้านได้ชาวบ้านจึงช่วยการหาขุดบ่อ ได้ขุดข้างศาลเจ้าพ่อดงไม้งามเยื้องไปทางทิศเหนือเล็กน้อย บ่อน้ำจึงขุดมีน้ำออกแรงมากแต่น้ำไม่สะอาดเพราะน้ำมีจอกแหน่ออกมาด้วยชาวบ้านแปลกใจมาก ที่มีจอกแหน่ออกมาตามน้ำด้วย มีผู้เฒ่าคนหนึ่งบอกว่าคงมาจากสายน้ำที่รูหลาว คนแต่ก่อนพูดว่ารูหลาวนั้นรูใหญ่เท่าไหกระเทียม รูยาวไปไกลมาก น่าจะเป็นน้ำไหลมาจากห้วยกุดเข้จึงได้มีจอกแหนออกตามน้ำที่ขุด ชาวบ้านคนหนึ่งเอาดุมเกวียนมาตุน้ำไม่ให้ไหลออกแรง(มาตุเป็นคำพูดภาษาลาวพื้นบ้าน แปลว่า อุด แต่ก่อนเรียกว่าบ้านบ่อตุ ต่อมาเป็นบ้านบ่อกรุตามที่เรียกในปัจจุบัน)

(ผู้ให้สัมภาษณ์ กำนัน พยนต์ กาฬภักดี บ้านเลขที่ 59 หมู่ 1 ต.บ่อกรุ อ.เดิมบางนางบวช จ.สุพรรณบุรี)